Gales

El Payis de Gales (En lingua galesa: Cymru) es una prinsipalitad del Reyno Unido, i para siertas aspektos de ley, apartiene a la Inglaterra. Se topa al oeste de Inglaterra, ma ainda arientro de la isola de la Gran Bretanya. La majorita del payis es montozo, kon montanyas enel nord del payis; las montanyas de Snowdonia, o Eryri en lingua galesa i tambien enel sud (los Brecon Beacons). Gales tiene el su governo apropiado (el Welsh Assembly), el kualo tiene enfluensia i kontrolo ensima de impostos i otros menesteres ekonomikos i sosyales, anke la majorita del pueder lo tiene el Governo Britaniko en Westminster, Londra.

Gales tamben tene su lingua apropiada orijinala, la lingua galesa, ma oy endiya, es avlada por solo un 20% de la povlasion. Afilu es ambezada en eskolas, espesialmente al nord del payis i desde la anyada de 2009, es lingua ofisiala.  La majorita dela povlasion avla endemas el inglez komo nativos i kaji todos konosen la lingua desde ninyos.


Kateggoría:Reyno Unido